LidanRubinov/Halacha-QA huggingface dataset:
שאלה: האם מותר לקנות מוצר בידיעה שאני יחזיר אותו לחנות?: אם ישנה חנות של מוצרים אלקטרונים (או כול חנות אחרת) אשר מאפשרת לקונה להחזיר כול מוצר מכול סיבה עד זמן מוסיים ולקבל החזר כספי מלא, האם מותר לקנות מוצר שאני צריך לכמה ימים ואז להחזיר (כשבדעתי בשעת הקנייה שאני אחזיר את המוצר)? עלתה בדעתי סברא שמוכרח להיות שבעליי החניות הללו מודעים שהרבה אנשים יעשו את זה אבל על כורכח שיש להם סיבה למה להמשיך לתת את האפשרות להחזיר את המוצר בכול אופן, כגון שהם מסתמכים על העצלנות או השכחה של הקונה כדי להרוויח עליו. אם אפשר לקבל תשובה מפורטת עם מקורות (ואם אפשר גם גמרא) אני אשמח מאוד. מראש, דניאל
תשובה: וברכת ד  אין לקחת מוצר על מנת להחזיר אותו, זה גוזל את בעל החנות, אלא א"כ שואלים אותו ומקבלים רשות על כך. חו"מ סי  רכח סעי  ו. חנוכה של אורה שבוע טוב יהודה הלוי עמיחי מכון התורה והארץ כפר דרום אשקלון
שאלה: כספי מעשר: לכבוד הרב. ברצוני לתרום לוח מודים דרבנן ולוח בריך שמיה לבית הכנסת לעילוי נשמת מור אבי רציתי לדעת אם אני יכול לרכוש זאת מכספי מעשר
תשובה: רכישה מכספי מעשר היא למעשה רכישה מהכסף של מי שהמעשר מגיע לו, ועל כן היא למעשה לא שלכם. אולם, אם בית הכנסת אכן זקוק לכך, ואתם תכתבו על הלוח "נתרם מכספי מעשר לעילוי נשמת." הדבר מותר. ויישר כוח על הרצון
שאלה: נחש צפע בבית: שלשום בבוקר התעוררנו למראה מזעזע של נחש צפע עצום בגודלו באורך 1.30 מ בחלון הבית. ברוך ה לוכד הנחשים הצליח לכוד אותו ולמזלנו החלון היה סגור והוא נלכד בין התריס לחלון. ברצוני לדעת האם יש לכך משמעות? חוץ מהסכנה הפיסית הממשית כמובן. אשמח לקבל תשובה
תשובה: אירועים מעין אלו תלויים במשמעות שאתם נותנים להם. כדאי לתת לזה משמעות. משמעות של הודאה לריבונו של עולם על כך שלא קרה כלום. משמעות שאתם יכולים לראות בזה כמין חיזוק לעשות דברים טובים. או משמעות שנראית בעיניכם שיכולה לקדם אתכם לכיוון טוב יותר. ובעזרת ד, זו אכן תהיה המשמעות של האירוע המפחיד הזה
שאלה: הפרשת לימון: לגבי לימון איזה שנת מעשר עכשו
תשובה: בלימון הולכים אחר חנטה ולכן מפרישים מעשר שני ככל שאר פירות העץ (עד אחרי הנטה בט"ו בשבט) עיין בשבת הארץ קונטרס אחרון סעיף י"ח
שאלה: גזל: חבר קנה קורס אינטרנטי - הרצאות מוקלטות בוידאו. אני מצאתי דרך להוריד את התכנים מחשבון החבר (בהסכמת החבר) ולראות במחשבי. האם הדבר נחשב לגזל כלפי המוכר? (בעל האתר אשר מציע לקנות את ההרצאות) יש לציין שאני לא פורץ לאתר אלא מקליט לעצמי את מה שכבר שילמו עליו.
תשובה: כדי לצאת מכל חשש גזל, יש לשאול את המוכר בדבר תנאי השימוש. אברהם קריספין רב קהילה בישוב אדם
שאלה: פינוי ישובים: ידוע שיש דעות שונות של רבנים שונים לגבי מהי ההלכה בנוגע למסירת שטחים תמורת ושאלתי היא- אם נשאל למשל מהי ההלכה בנוגע לכשרות סכין לשחיטת חזיר,אז אמנם יש סעיפים בשולחן ערוך ביורה דעה העוסקים בכשרות הסכין לשחיטה, אבל זה איננו מתייחס לשחיטת חזיר- לגבי שחיטת חזיר אין קביעות הלכתיות. אז באותו אופן, מדינת ישראל שהיא איננה מדינה על פי התורה וחוקיה אינם חוקי התורה אלא חוקי הכנסת וזה מוסכם ומקובל גם על הרבנים האלה, ולכן כמו שאין קביעות הלכתיות לגבי כשרות סכין לשחיטת חזיר, אין בכלל קביעות הלכתיות לגבי המדיניות של מדינת ישראל שמלכתחילה איננה מדינה על פי התורה.
תשובה: לשואל ההשוואה לשחיטת חזיר כלל אינה נכונה. חזיר אסור באכילה ולכן ברור שלא שייך לשאול על שחיטתו. הקמת מדינה, הקמת מלכות ישראל היא מצווה. השאלה היא איך עושים זאת. גם בזמן שהיתה לנו עדיין מלכות, היו מלכים שלא פעלו כדין. חלקם רשעים, וחלקם צדיקים. הגמרא דנה בדברים שעשה המלך חזקיה, שהיה מלך צדיק, עם חלקם חכמים הסכימו ועל חלק הם כתבו שהוא טעה. אף על פי כן היה לו דין של מלך. אוסיף שלאורך כל ההיסטוריה היתה לקהילות הנהגה, שקבעה חוקים ותקנות, חלקם על פי התורה, חלקם לא. והרבנים דנו איזה תקנה מחייבת ואיזה לא. הרוב המכריע של חוקי המדינה הם בעניינים מוסכמים - חוקי תעבורה, רפואה, מסים, נדל"ן וכד. בעניינים אלה זה סמכותה וחובתה של החברה והמדינה לנהל את ענייניה. לכן הגדרת המצב כשאלה איך שוחטים חזיר מוטעית לחלוטין. יש חוקים מסויימים ופקודות מסויימות, שעליהם צריך לדון. אפי קיציס
שאלה: טבילת כלים: האם סאג לאפיית פיתות שיוצר אצל גוי טעון טבילה?
תשובה: הגרילר עצמו לא טעון טבילה כי הפיתה לא נוגעת בו. אבל המגש הנשלף הוא כן צריך טבילה כי האוכל נוגע בו. לסיכום: כל דבר שנוגע באוכל זקוק טבילה.
שאלה: שמירת נידה בעייתית: אנו זוג נשוי טרי ששומר על טהרת המשפחה. זמן הנידה הוא למשך שבועיים ולאחר מכן אני סופרת 7 ימים נקיים. מכאן שבמשך 3 שבועות אנו שומרים נגיעה עפ"י ההלכה. ברצוני לדעת אם ישנן הקלות הלכה שיכולה לבוא לקראתנו.
תשובה: זמן ראיית המחזור נע בין יומיים לשבעה ימים, ולאחר מכן הפסק טהרה ושבעה נקיים. מה שאומר שאצלך זה חורג מהרגיל. לכן תפני בהקדם למכון פועה, הם ידריכו אותך מה לעשות. בהצלחה אברהם קריספין רב קהילה בישוב אדם
שאלה: משחק כדורגל בשבת בחו"ל: אני אהיה בשבת בטיול בלונדון וברצוני לברר שתי סוגיות הקשורות לבילוי בעיר בשבת קודש: א. ביום השבת נערך משחק כדורגל בין שתי קבוצות אנגליות (שחקנים גויים). האם בהנחה שאקנה כרטיס טרם כניסת השבת ואלך אל המגרש ברגל יש מניעה בעצם הצפיה במשחק? ב. המוזיאונים ברחבי העיר פתוחים לציבור חינם אין כסף האם ניתן ללכת להיכנס ולצפות בתצוגות ביום השבת?
תשובה: א. יש בעיה בעצם הנוכחות במקום כמו איצטדיון כדורגל בשבת. הדבר נוגד את כל אוירת השבת, ולכל הפחות מוגדר כמעשה חול. אגב, אינני בטוח שאיצטדון כדורגל אנגלי הוא מקום כל כך מתאים ליהודי גם בעצם השבוע. ב. אם מדובר במקום בו התצוגות עצמן ראויות מבחינה ערכית והלכתית (צניעות וכו ), ומדובר במקום בו התצוגות עצמן לא כוללות צפייה במסכי טלוויזיה מחשב, יש פוסקים שאין איסור בדבר. אך יש לדעת, שמאוד מומלץ להשקיע את הזמן בשבת בתפילה, תורה, סעודות שבת ומשפחה, ולא בענייני חול כלל. בהצלחה.
שאלה: סושי בכשרות בד  ץ לונדון: בעלי קנה אצות ים סושי של בד"ץ לונדון.רציתי לדעת האם אני יכולה לסמוך על הכשרות הזו? וכיצד צריך לבדוק את האצות כדי לוודא שאין שם שאריות של שומנים מן החי וסרטנים? ב רחלי
תשובה: לא מסרת מספיק פרטים כדי שאוכל להשיב תשובה. יש לפנות למחלקת יבוא של הרה"ר עם כל הפרטים וגם לשאול האם זה כשרות רגילה או מהדרין 025313131
שאלה: פתיחת עסק בסמיכות: ברצוני לפתוח עסק לפירות וירקות. הבחנתי מעבר לכביש ובמרחק של כ 60 מ מהמקום בו אני מעוניין לפתוח את העסק קיים עסק דומה אך קטן יותר (הפונה לקהל לקוחות שונה ). האם קיימת בעייה הלכתית. אשמח לתשובתך מ
תשובה: לך את שאלתך צריך להפנות לרב הישוב או העיר בו אתה גר. זה ענין לרב המקום ולא רק ענין אישי שלך ואסור לי לענות. בפרט שהענין מורכב ודורש הכרות המקום. אני רק אציג בפניך את הצדדים השונים ולמעשה תפנה לרב העיר או לרב השכונה. להלכה אין לפתוח עסק סמוך אלא אם יש  כדי חייו  של שני העסקים, דהיינו מספיק קונים גם לאחד וגם לשני. אתה אמנם כותב שאתה פונה לקהל לקוחות שונה אלא שבענין כזה לא כדאי להכריע לבד. האדם, וכל אדם, מעצם טבעו משוחד בדברים אלו ויכול להיות שהשוני לא כל גדול או יתכן שאם אתה תמכור רק פירות וירקות שהוא אינו מוכר - הרי שהצרכנים שלו יקנו אצלו פחות פירות למרות שהסוג שונה. לעומת זו יש מקרים בעיקר בערים הגדולות בהם תחרות מסוימת (ורצוי מפרגנת) יכולה להועיל לכולם. דוד לוי 098987548
שאלה: אמירת "הגומל" בעבור בן משפחה: רציתי בבקשה לברר האם ניתן לומר את ברכת הגומל במקום עבור בן משפחה. וזאת היות ויש לי חשש קל שהוא אינו יעשה כן. ב מראש לכל העונים :)
תשובה: ברכת הגומל רשאי לברך רק מי שהתחייב בה, דבר זה נלמד מלשון הברכה "שגמלני ". בשורות טובות אברהם קריספין רב קהילה בישוב אדם
שאלה: מידות: הי קודם כל מראש על התשובה ובאמת אשרייכם על כל העבודה כאן. אז ככה. ישלי שאלה והיא לא הכי ברורה.ננסה להסביר אותה. אני מדריכה בבני עקיבא בצוות מעורב (בנים, בנות אבל כמובן עם גבולות.)עד לא מזמן הייתי אותה אחת שכל הזמן צוחקת עם כולם (כמובן עם גבולות וכללים ברורים) וכולם היו מדברים איתי על הכל וכו. ב"ה הגעתי למסקנה שאני צריכה להפחית את הקשר עם בנים כמה שיותר. כאילו לדבר אבל לא כמו שעד עכשיו דיברתי. לדלל בדיבור. חשבתי איך לעשות את זה והגעתי למסקנה שהכי טוב (לדעתי) זה הדרך של הרמב"ם "שביל הזהב" אז התחלתי לפעול על פיה ובאמת הפסקתי באופן קיצוני את הקשר עם הבנים בצוות. עכשיו אחרי חודש בערך. מישו מהם החליט "להרים את הכפפה" ואמר שהם ממש לא יודעים מה קרה לי וכו. ושזה קצת לא ר לנתק ככה. כי זה גורם להרגשה לא הכי נעימה כזאת.הוא הבין את הסיבה אבל אמר שעדיין זה לא הדרך. וצריך בהדרגתיות(מוזכר בקטנה במאמר הדורות של הרב קוק) אני מודה שאולי עשיתי את זה בקיצוניות מדי. אשמח לשמוע את דעתך על הסיטואציה. והצעה. מה עלי לעשות. ב מראש
תשובה: לך את מתקדמת לכיוון הנכון ועליך להמשיך בדרכך. בספרי המוסר ובראשם במסילת ישרים, מודגש שלא יתרגש האדם מהמלעיגים עליו כאשר הוא מקיים מצוות. זה גורלו של כל בעל תשובה ואת מתקרב לתשובה בהתרחקותך. קבלי זאת בחיוך ובהבנה ותמשיך לקיים את כל דברי השולחן ערוך ובכלל להתרחק מבנים מאד מאד דוד לוי
שאלה: כשרות ושטיפת כלים: לך, אני רוצה לומר לכם על התשובות והעזרה. 1.האם חייבים לרחוץ כלים בכיורים נפרדים בשרי וחלבי? 2.שמעתי שיש הבדל בין כלי חם לכלי קר. מה ההבדל? 3.שלחתי שאלה לפני כמה ימים והיא לא נענתה? מה יכולה להיות הסיבה לכך? ב מ
תשובה: לך 1. לא חייבים להדיח בכיורים נפרדים כאשר מדיחים באותו כיור מדיחים בו רק סוג אחד (בשרי או חלבי) באותו הזמן, ושאר הכלים הם בשיש מחוץ לכיור) ראוי, כאשר יש כיור אחד, לא להדיח את הכלים בהצפה (הכוונה שלא פוקקים את הכיור וממלאים אותו במים ואז מדיחים אלא מדיחים במים זורמים) 2. בליעת הטעם בתוך דופן הכלי נעשית בד"כ ע"י חום. 3. שאלות ממתינות לעיתים חודשים ארוכים. כל הרבנים המשיבים עושים זאת בהתנדבות ובנוסף לעיסוקים רבים אחרים. אם יש לך שאלה דחופה - עדיף תמיד לשאול ישירות בטלפון דוד לוי טל. 098987548
שאלה: עין רעה למנחה בטלוויזיה: האם יש חשש לאנשים המנחים תוכניות טלוויזיה הנצפות בידי רבים לעין רעה? האם עצם זה שהמון אנשים צופים בבן אדם אחד, ולא תמיד מסכימים איתו, אולי אפילו לפעמים כועסים עליו, האם יש חשש לעין מזיקה כלפי המגיש?
תשובה: לך מדוע לחשוב  רע? העובדה שאנשים אינם מסכימים עם אדם אחר זה מצוין. כך הקב"ה ברא את העולם, ובלשון חכמים הוא ברא אותנו  כשם שפרצופיהם שונים כך גם דיעותיהם שונות. ריבוי הדעות מעשיר את העולם לפחות במובן הרוחני. אם אדם, חלילה,  כועס  זה מזיק לאדם הכועס ולא למי שכועסים עליו. תזכה להיות מתלמידי אברהם אבינו ותתבונן בעולם רק בעין טובה דוד לוי
שאלה: עלים של כרתי (לוף): במצגת כתבתם שזורקים את העלים. אם אני רוצה להשתמש בעלים.כיצד להכשיר? ב וברכה רחל
תשובה: 1. להתבונן היטב על העלים כדי לראות האם יש שם חרקים-בעיקר טריפסים 2. לפתוח לאורך את כל עלה ועלה 3. להשרות 3 דקות במי סבון 4.לשפשף את העלה לכל ארכו עם ספוג 5. לשטוף היטב תחת זרם מים 6. להתבונן בכל העלים מול אור חזק
שאלה: סנוקר בשבת: רציתי לדעת אם מותר בשבת לשחק סנוקר? אשמח לקבל תשובה בהקדם
תשובה: מצד ההלכה אין איסור לשחק סנוקר בשבת (למעט חידוד הראש), אך כבר אמרו רבותינו זיכרונם לברכה: שלא ניתנו שבתות וימים טובים לעם ישראל, אלא כדי שיעסקו בהם בתורה הקדושה (שבת פרק טו). לכן צריך לשים לב שהדבר לא יפגום ברוח השבת. בשורות טובות אברהם קריספין רב קהילה בישוב אדם
שאלה: הלכה: כשח אמרו שאדם צריך לומר 100 ברכות ביום ולענוץ 90 אמנים ביום האם הם התכוונו שזה מהבוקר עד השינה או מהשקיעה (תחילת היום ביהדות) עד השקיעה?
תשובה: ב"ה, מצאת הכוכבים עד למחרת בצאת הכוכבים. עיין פסקי תשובה סימו מו. דני ארגמן
שאלה: איגרת הרמב"ן: באיגרת הרמב"ן כתוב שאדם עשיר או חכם צריך לכבד אדם שפחות חכם או עשיר ממנו כי כשהאדם הפחות חכם חוטא-זה בשוגג, וכשהאדם החכם חוטא-זה במזיד אבל לא כתוב למה אדם עשיר צריך לכבד אדם שפחות עשיר ממנו
תשובה: לך הסיבה היא אותה סיבה גם לעשיר וגם לחכם הקב"ה נתן יותר כלים לעבודת ה  ואם הוא אינו משתמש בהם הרי הוא חוטא יותר ממי שלא קיבל את אותם כלים לעבודתו. אביא דוגמא מענין אחר אדם בריא שלא הולך לשיעור תורה ולעומתו אדם נכה - ברור שהבריא שלא מנצל את רגליו הבריאות לכך הוא פחות טוב מהנכה שנשאר בבית וכן להפך שכרו של הנכה על ההליכה לשיעור גדול יותר מאשר שכרו של הבריא דוד לוי
שאלה: איגרת הרמב"ן: באיגרת הרמב"ן כתוב שאדם צריך לכבד אדם שיותר עשיר ממנו למה?
תשובה: לך שתי סיבות בדבר: 1. הקב"ה בחר בו להיות צינור ושותף להשפיע שפע לעולם. (שפע זה גם פיתוח כלכלי של העולם) 2. הוא הגיע לכך במאמציו ולכך ראוי לכבוד שהשקיע וניצל ופיתח את הכוחות שהקב"ה נתן לו. דוד לוי
שאלה: לרב למה התורה מפרטת מה כל נשיא הביא שהייתה כותבת שכל ה: לרב למה התורה מפרטת מה כל נשיא הביא שהייתה כותבת שכל הנשיאים הביאו את אותו הדבר.הרי דרכה של התורה לא לפרט מדוע כאן היא הרחיבה?
תשובה: וברכת ד  נאמרו מספר הסברים לשאלה זו, אבל נראה שהיסוד הוא שכל אחד כיוון לכוונה אחרת בקרבן, כך שכולם הביאו אותו דבר אבל מטעמים שונים, ובקרבנות ציבור הכוונה היא חשובה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: להרגיש את ה : לרב! אני דתי ואני לומד בישיבה דתית והרבה זמן קורה לי שאני מרגיש את ה" איתי אני לפעמים מדבר איתו מבקש ממנו דברים מספר לו מה עבר עליי לדוגמא קרה שלחבר שלי נאבדה כיפה שהייתה חשוב לו מאוד כל החברים שלי חיפשו לפחות חצי שעה ואחרי כמה זמן של חיפושים ביקשתי ממנו: בבקשה אלוקים תן לי למצוא את הכיפה! אחרי 2 דקות באמת מצאתי אותה וצעקתי לשמיים הייתי כל כך שמח שלא יכולתי לתאר! סיפרתי לחברים שלי והם נדהמו. אבל חסר לי משהו אחד שקשה לי מאוד חוסר הדיבור שלי איתו קשה לי שהוא לא עונה לי מדבר איתי בחזרה וזה מעציב אותי למרות שניסיתי לפעמים הוא נותן לי רמזים פעם אחת שאלתי אותו משהו ופתאום הרוח נהייתה חזקה יותר אבל אני לא יודע מה משמעות הדבר הוא שמח? כועס? רוצה להגיד לי כן? לא? איך אני יוכל לדבר איתו או להתחזק שייתן לי סימנים שאני אבין?
תשובה: לק"י לשואל היקר ראשית אני רוצה להתנצל שלקח קצת זמן לענות, אני יודע שהשאלה הזו חשובה ואתה מחכה לדעת איך אתה יכול לשמוע את הקב"ה, להבין את דרכי ה. הענין הוא שלפעמים התשובה נמצאת לפנינו ואנחנו אפילו לא מודעים לכך. מה הכוונה? הרבה פעמים אנחנו מנסים לנחש דרך כל מיני דברים מה הקב"ה מנסה להגיד לנו. אך השאלה היא למה לנחש? למה לא לדעת? איך אפשר לדעת? יש משפט ששמעתי מפי ראש הישיבה התיכונית שלי, בשם הגר"א: "כשאני מתפלל אני מדבר עם הקב"ה, כשאני לומד תורה הקב"ה מדבר אלי". אם אנחנו רוצים לסגל לעצמנו שמיעה של מה הקב"ה אומר אז זה מגיע מתוך מה שקב"ה אמר לנו מפורשות. דרך התורה. דרך לימוד התורה - שזה לא רק תורה שבכתב, אלא גם תורה שבעל פה. אם זה משניות, גמרא, מוסר, חסידות וכו  - אנחנו שומעים ומסגלים לעצמנו שמיעה של מה הקב"ה רוצה. כשלומדים את כל זה אנחנו מסגלים לעצמנו את השמיעה ואת הראיה האלוקית כי כל הראש חושב על פי תורה וכך כל התפיסה היא מה הקב"ה רוצה מאיתנו ומה הוא רוצה שנעשה. נכון, זה אומר שככל הנראה לא תשמע בת קול יוצאת מהשמים, ולרוב אי אפשר לדעת בוודאות מה הקב"ה אומר לנו דרך המציאות, אך תדע מה הקב"ה רוצה ממך. והאמת, כל המשפט הזה מביא אותנו לעוד מקום של הבנה איך אפשר לשמוע את הקב"ה. זה לא דרך רשרוש העלים אלא מרצון ללמוד ממה שקורה מסביבנו, מדברים שאנחנו מודעים אליהם לגבי מה אנחנו יכולים לעשות בעולם כדי לגלות את הקב"ה בעולם. שכולם יכירו בו ויאמינו בו. אך מעבר לזה, זה גם תפלה מתמדת שנצליח בכך ושהקב"ה יסייע בידנו שכן השיחה עם הקב"ה היא דו כיוונית. מצד אחד אנחנו מתפללים ומצד שני רוצים לשמוע את דברו - דברו אשר ניתן לנו בתור ואשר דרך קיום המצוות אנחנו מגלים את הקשר שלנו איתו ומחזקים אותו מבחינת המודעות שלנו אך גם מקיימים את מה שהוא ציווה אותנו. יוצא שדרך המצות, ולימוד תורה הוא אחד מהם, אנחנו עושים פעולת הקשבה מאוד גדולה וגם מסגלים לעצמנו את החוש הזה של לדעת את ה. אני מקווה שהדברים עזרו. אם תרצה עוד עצות, שנחדד את הנקודות שהעלנו כאן או לשאול שאלות נוספות, בשמחה רבה. הרבה הצלחה וישר כח על השאלה הגדולה, נתנאל netanelweil gmail.com
שאלה: אופניים בשבת: בשבת אני הולך לסניף שלי ברגל. הסניף לא נמצא בעיר שלי, על כן אני הולך כשעה וחצי בשבתות.וזה גורם לעוגמת נפש. אז אמרו לי שאני אסע באופניים, ואני לא יודע אם זה מותר בשבת- אז אשמח לדעת תשובה (: וערב טוב, ליאב.
תשובה: וברכת ד  הגמ  מספרת על תלמידי חכמים שהלכו חצי שנה וחזרו חצי שנה ולמדו יום אחד, ללמדך כמה הליכה מראה על רצון ללמוד. ולכן שכרך גדול מאד, ואין לעשות זאת באופניים, כיוון שחכמינו גזרו שלא לרכב על סוס אפילו ללא בעיית שביתת בהמה אלא משום שמא יתלוש זמורה, וכן שמא יבוא לידי תיקון, ואין להקל אלא לחולים או זקנים וכדו, אבל הליכה סתמית לא הותר לעשותה באופניים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כשרות סטקייה: לכבוד הרב, רציתי לברר לגבי כשרות סטקית ציון הגדול בתלפיות, ירושלים. אנו ספרדים, אוכלים חלק בית יוסף. הבנתי שלאחרונה הייתה בעיה עם המקום. האם היא בעיינה עומדת?
תשובה: בשנים האחרונות המקום היה תחת השגחת בד"ץ יור"ד של הרב מחפוד. צריך לבדוק האם הם עדיין תחת השגחתם
שאלה: נוסח ברכת נרות חנוכה: מדוע מברכים על נרות חנוכה(כמיטב זיכרוני): "שעשה ניסים לאבותינו בימים ההם בזמן הזה"? לכאורה מתאים יותר לומר: "בזמן ההוא בימים האלה" שכן אנו חוגגים את חנוכה באותם ימים (מ-כ"ה כסלו) אבל בזמן שונה (שנים רבות אחרי), בניגוד למה שעולה מהברכה. (אני מבין ש"ימים" מדבר על היום בשנה כלומר התאריך, ואילו "זמן" מדבר על תקופה)
תשובה: שתי תשובות בדבר: א. על פי הפשט בימים ההם התרחש הנס, ובאיזה תאריך? בזמן הזה בכה  בכסליו. ב. הרב קוק כותב במאמרי הראיה שכל זמן מאיר בתכונתו, ועל דרך זו ניתן להסביר שאותה עוצמה רוחנית שהופיעה בימים ההם חוזרת ממש ומופיע גם עתה "בזמן הזה". שנזכה. אברהם קריספין רב קהילה בישוב אדם
שאלה: שאלה דחופה: בעניין כוסות זכוכית - אנו זוג אשכנזי, בבית הוריי נהגו להפריד בשרי - חלבי בזכוכית, בעלי (אשכנזי גם) טוען שאפשר להשתמש בהם גם בסעודה בשרית לגמרי וגם בחלבית לגמרי.וגם לאורחים. מה נכון לעשות? בבקשה מענה מהיר (רלוונטי לשבת)
תשובה: אם מדובר בכוסות לשתייה קרה - אין צורך להפריד בין כוסות לארוחה בשרית לבין אלה שלארוחה חלבית. די בהדחת כלים בין הארוחות. גם אם שותים קפה חם בכוסות - ניתן להשתמש בהן לשתייה קרה בארוחה בשרית. (התשובה ניתנה מהרב חיים בורגנסקי) רבני ורבניות בית הלל עונים לשו"ת גם בפייסבוק -
שאלה: קמח בחוץ לארץ : אני נמצא בחוץ לארץ ורציתי לדעת האם כל קמח לבן הוא כשר? ושבת
תשובה: ב"ה גם בקמח לבן רגיל ישנה בעיה של  חדש, כלשונו של הרמב"ם (הלכות מאכלות אסורות פ"י ה"ד) שתבואה שהשרישה אחרי ט"ז בניסן אין לאכלה רק לאחר ט"ז בניסן הבא אחריו, הדבר מאוד מצוי בחיטה שגדלה בחו"ל גם בקיץ, בשונה מהארץ שהחיטה גדלה רק בחורף. אמנם יש שהקילו בדבר מכיוון שרוב החיטה בכל זאת גדלה בחורף, וכן יש הסוברים שאין איסור בתבואה של נכרים. לכן למעשה לכתחילה יש לקנות קמח בחו"ל עם הכשר סביר, במקרה שאין אפשרות כזו, ניתן להקל ולקנות גם בלי הכשר. בשולי הדברים יש לציין כי יש לוודא כי אכן מדובר בקמח חיטה 100  בלבד, ולא בקמח תופח ודומיו, משום שאז נכנסים לבעיות אחרות של כשרות. בברכת התורה והארץ דוד davideign gmail.com
שאלה: כסף: היה פעם משהו שכל אחד היה צריך לשלם כסף. עכשיו נוצר מצב שנשאר עודף והוא אצלי-ואין לי מושג למי צריך להחזיר או כמה. מה אני צריכה לעשות עם הכסף הזה?
תשובה: וברכת ד  האם מדובר בכספי צדקה וכדו  או סתם כסף. כדאי לפרט למה היה מיועד הכסף וכן רוצים לעשות בהם כעת. באופן עקרוני יש לתת לאותה רמה, דהיינו כספי חתונה לתת למקומות שעושים חתונות לנזקקים, וכן רפואה לתת לחולים, וכן בכל דבר. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כספי מעשר: לכבוד הרב. אני מעוניין לתרום לבית הכנסת לוח מודים ולוח בריך שמיה לעילוי נשמת אבי. ברצוני לדעת האם ניתן לרכוש זאת מכספי מעשר מראש.
תשובה: וברכת ד  לכתחילה צריך לתת לעניים, אבל אפשר לעשות גם צרכי רבים. ונתינה לבית הכנסת זה צרכי רבים, על כן אפשר לעשות אבל לתת חלק לפחות לעניים ממש. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שאלות בהלכה: א. כשאני אני חוזר מהבסיס ומתפלל בת.מרכזית וטיפה לחוץ להגיע הביתה,מה הדרך המומלצת ביותר לתפילה - האם לקצר או כרגיל? ב. אני בקשר עם מישהי ומסיבות כאלו ואחרות לא יוצא לנו להפגש פנים אל פנים בכלל,האם אני יכול ברגעים של געגוע לבקש ממנה שתשלח לי תמונה שלה,כאשר איני רוצה להתעמקביופיה אלא לראות אותה כדי להפיג את הגעגוע. ג. האם לאדם שיש לכלוך קטן ביד (כמו לדוג חתיכת עור של היד) ורוצה להשליך אותה באוטובוס בתוך חור או משהו דומה - ראשי? ושבת
תשובה: וברכת ד  א. כדאי לקצר ולהתפלל בנחת כדברי הב"י טוב מעט בכוונה מהרבה בלא כוונה. אבל יש דברים שאי אפשר לקצר בהם, דהיינו חייבים לומר פסוקי דזמרא וק"ש וברכותיה וכן תפילת שמונה עשרה, אפשר לקצר קצת במזמורי תהלים בפסוקי דזמרא וכן לומר ביחידות שיר של יום ועלינו. ב. הקשר האמיתי איננו בראייה אלא הדבור ומציאת הקשר, אין לתמונה כל ערך, ולכן אפשר לדבר בטל  או אינטרנט, אבל תמונה איננה מועלת. אמנם אין בכך איסור, אבל זה לא מועיל ופוגע בקשר הפנימי שבין בני אדם. ג. אפשר, אם המקום מכוסה ואף אדם לא מגיע לשם. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: בת רווקה: אני מבקשת להיעזר בכם למציאת חתן לבתי בת ה-33. היא עו"ד. ויש לה עוד מספר תארים אקדמאיים. נראית מצויין. גובה 1.73 מטר. חרוצה, מצליחה מאד בעבודתה, חכמה, טובה, אוהבת לעזור, אוהבת ילדים, בשלנית, באה ממשפחה חמה ואוהבת, עשירה, תומכת, ויש לה קשר טוב עם אחיה ואחיותיה. שומרת מצוות. מדליקה נרות שבת, בקיאה בדת, למרות שהיא חילונית. לדעתי, היא מחפשת בחור שיהיה ברמתה. חכם, גבוה, רציני, חרוץ, ואוהב משפחה. היא מאד רוצה כבר להתחתן וללדת. האם אתם מכירים חתן בשבילה?
תשובה: ב"ה, אפשר לפנות לאתר שליש גן עדן. כאן: דני ארגמן
שאלה: צה"ל: הרב, ראיתי אדם חרדי שמשתמש בספר של הלכות לחיילים כמשטח כתיבה, כשנשאל אם מותר לעשות את זה, ענה שאסור אפילו לשים ספר כזה על שולחן. איך להתייחס? אביתר.
תשובה: אין צורך להתייחס לכל שוטה. אם אתה יכול תיקח מידו את הספר. אם לא תתעלם. שבוע טוב.
שאלה: זכוכית מגדלת בשבת: האם מותר להשתמש בזכוכית מגדלת בשבת כדי לבדוק אם יש דיבוק באותיות בספר התורה. נא לכתוב תשובה ממוקדת וברורה. בברכת התורה.
תשובה: לך מותר דוד לוי לבירור נוסף 098987548
שאלה: בני יעקב: אומרים שבני יעקב היו כולם צדיקים אז איך הם אכלו אבר מן החי? היו חשודים על העריות? ביזו את בני השפחות? שנאו את אח שלהם? ואיך יוסף דיבר לשון הרע?
תשובה: המקור לדבריך הוא פירוש רש"י: כל רעה שהיה רואה באחיו בני לאה היה מגיד לאביו, שהיו אוכלין אבר מן החי, ומזלזלין בבני השפחות לקרותן עבדים, וחשודים על העריות. ובשלשתן לקה. על אבר מן החי (לעיל פסוק לא) וישחטו שעיר עזים במכירתו, ולא אכלוהו חי. ועל דבה שספר עליהם שקורין לאחיהם עבדים, (תהלים קה יז) לעבד נמכר יוסף. ועל העריות שספר עליהם, (להלן לט ז) ותשא אשת אדוניו וגו : מתוך דברי רש"י לא ברור שהם באמת חטאו בדברים אלו - אפשר שאלו היו חשדות שוא שיוסף חשד בהם. אפשר גם שהם חטאו וחזרו בתשובה. אפשר גם להסביר בדרכים אחרות: הרשב"ם אומר שהדיבה היתה רק על כך שהם מזלזלים בבני השפחות. הסיבה לשנאת יוסף היא קנאת האחים שהיה לה בסיס במציאות: גם כתונת הפסים וגם החלומות של יוסף. הספורנו מסביר שהיה כאן מתח יותר עמוק: היתה תחושה שכמו אצל יצחק - גם במשפחה של יעקב יהיו בנים נבחרים (כמו יעקב אצל יצחק)ובנים שדוחים אותם מהמשפחה (כמו עשיו) ועל כך היה המאבק ומכך נוצרה השנאה הקשה. אפשר שהקביעה שכל בני יעקב צדיקים מתייחסת למצב בתום הארועים ולא לכל שלב בהתמודדות עם הקשיים שלהם. בסוף הסיפור - בפרשת ויגש, כולם יוצאים מפוייסים.
שאלה: סגולה: האם יש סגולות מיוחדות לקראת הנחת אבן פינה. ניתן להטמין ביציקה דיברי קדושה (תהילים וכו ) שטעון גניזה?
תשובה: יש ערך להנחת אבן הפינה בכך שמביעים את השאיפה מבניית הבית והצפייה לבניית בית נאמן בישראל. אין סגולות מיוחדות לכך. חשוב לשאת תפילה שהבית יבנה למטרות קדושה וטהרה, שכל העניינים סביב הבניה יתנהלו ביושר כלכלי ומעשי. אינני רואה כל ערך לטמון דברי קדושה ביסודות הבית צריך לטמון את דברי הקדושה ביסודות הלב. ברכה והצלחה. ירון דוראני.
שאלה: סגולה: האם יש סגולות מיוחדות לקראת הנחת אבן פינה. ניתן להטמין ביציקה דיברי קדושה (תהילים וכו ) שטעון גניזה?
תשובה: סגולות בדוקות: תפילה וצדקה. לעניין גניזה ביסודות, אין לעשות כן משום בזיון חפצי קדושה. מה שגונזים בדרך כלל באדמה מדובר במקום שהוקדש למטרה זו. ישוב טוב אברהם קריספין רב קהילה בישוב אדם
שאלה: קפה נטול קפאין: האם יש סיבה לחשוש בקפה נטול קפאין יותר מאשר בקפה נמס רגיל? קניתי קפה נטול קפאין של עלית ולהפתעתי ראיתי שאין עליו כשרות מהדרין של אף גורם, בניגוד לקפה נמס רגיל שלהם שבכשרות מהודרת. אשמח לדעת מה לעשות.
תשובה: מבחינה כשרותית אין בעיה מיוחדת במתן כשרות על קפה נטול קפאין. ככלל הרבנות צפת לא נותנת כשרות מהדרין על יצור שלא נעשה במפעל שלהם בצפת ואולי זאת הסיבה. בכל אופן אם אתה רוצה לדעת בדיוק מה הסיבה יש ליצור קשר עם הרב הנותן כשרות במפעל היצור שרשום על הקפה
שאלה: למה אלוהי יעקב ולא אלוהי ישראל?: למה בתפילה אומרים "אלוקי אברהם, יצחק ויעקב" ולא "אלוקי אברהם, יצחק וישראל"?
תשובה: לך! שאלה יפה שאלת, יש הבדל בין השמות יעקב וישראל ונקדים. השמות יש להם תפקיד ומשמעות בכל מקום שכתוב שם מסוים ולא אחר, וכמובן גם כאן, השם יעקב הוא יותר פרטי, על האישיות של יעקב, על מעשיו הטובים, על הדרך שבו הוא הנחיל לנו, ואילו השם ישראל הוא כללי יותר הוא מייצג את האומה הישראלית, העם, הסגולה שבעם ישראל, ואם תתבונן לעומק, תראה שכל מה קשור לענייני העם וארצו, וכל ענייני הלאומיות של עם ישראל, הוא על שם ישראל, וכל מה שקשור לתוכן, לתורה ומעשים טובים הוא על שם יעקב. השם ישראל הובא ליעקב רק אחרי שיעקב נאבק בשרו של עשיו, שרית עם אלוקים ותוכל, המאבק פה הוא בין האומות, על הלאום הנבחר, ועל כן ניתן לו השם ישראל. ואילו בתפילה, עניינה זה השתפכות הנפש, אנו מזכירים את זכות האבות באופן של האישיות שלהם. חן chencorcos gmail.com
שאלה: ספר לימוד על זוגיות: הרב, אני וחבר שלי, שנינו מהזרם הדתי לאומי, מעוניינים ללמוד יחד ספר שימשיך וישפר לנו את הזוגיות. מחפשים ספר עם שפה יחסית קלילה אבל שיגע בנושאים הרלוונטיים: זוגיות, בניית בית, איך לנהוג בשעת כעס וכדו אשמח להכוונה.
תשובה: ב"ה, לא ראוי ללמוד יחד כיוון שזה יוצר קרבה יתירה ביניכם לפני הנישואין, כך שכל אחד יכול ללמוד לבד, ואחרי הנישואין אפשר ללמוד יחד. יש הרבה ספרים בענין זה למשל של הרב שלמה אבינר. דני ארגמן
שאלה: קורבנות הנשייאם: לרב מה היה תפקידי הנישאים? למה שבט לוי לא הביא קורבן? למה מכנים את הנשיאים בעוד כינויים?מה זהאומר? 3.למה דווקא אותם נשיאים נבחרו להיות נשיאים? מה פירוש המילה נשיאים? 5.למה הנשייאם הביאו מתנות למשכן?וקורבנות?מי אמר להם? 6.למה הנשייאם לא הקריבו את כל הקורבנות ביום אחד? 7.למה התורה מפרטת מה כל נשיא הביא הרי כולם הביאו אותו דבר? 8.למה הקריבו הנשיאים את הקורבנות דווקא ר הזה ולא לפי סדר הול
תשובה: 1. הנשיא הנהיג את שבטו. 2. שבט לוי ובעקר הכהנים, מחוברים למשכן באופן קבוע. 3. כנראה היו אנשים בעלי סגולת מנהיגות. 4. נשיא   מרומם מהשורש נ.ש.א 5. הם הצטרפו לכל התרומות של העם כפי שמתואר בפרשת תרומה. זו היתה התרומה שלהם. 6. כדי לתת כבוד לכל שבט. 7. כדי לתת כבוד לכל שבט ולכל נשיא - להעריך את מעשהו. 8. סדר השבטים היה לפי סידור המחנות והמסעות במדבר.